ભારતીય મૂળના ઈન્દ્રા નૂઈએ પેપ્સીકોનું સીઈઓ પદ છોડવાનો નિર્ણય કર્યો છે . 12 વર્ષો સુધી કંપનીના મહત્વના પદની જવાબદારી સંભાળ્યા બાદ ઈન્દ્રાએ સોમવારે પેપ્સીકોના સીઈઓ પદેથી રાજીનામુ આપવાનો નિર્ણય કર્યો . ઈન્દ્રાએ પદ છોડ્યા બાદ રામોન લગૂર્ટાને કંપનીના નવા સીઈઓ નિયુક્ત કરવામાં આવશે . ઈન્દ્રા નૂઈ લાંબા સમયથી પેપ્સીકો સાથે જોડાયેલા હતા . અમેરિકી કંપની PepsiCo માં 12 વર્ષો સુધી સીઈઓ જેવા મહત્વના પદને સંભાળ્યા બાદ ઈન્દ્રા નૂઈએ પોતાના પદેથી રાજીનામુ આપવાનો નિર્ણય કર્યો . ઈન્દ્રાના આ નિર્ણય બાદ કંપનીએ પેપ્સીકોના તાજેતરના પ્રેસિડેન્ટ રામોન લગૂર્ટાને નવા સીઈઓની જવાબદારી આપવાનો નિર્ણય કર્યો . જાણો ઈન્દ્રા નૂઈ વિશે ખાસ વાતો ઈન્દ્રા નૂઈનો જન્મ તમિલનાડુના એક મધ્યમ વર્ગના પરિવારમાં થયો હતો . તેમના પિતા બેંકના કર્મચારી હતા . મા હાઉસવાઈફ હતા અને બંને બહેનોને સંભાળતા હતા . ઈન્દ્રાએ આઈઆઈએમ કોલકત્તાથી મેનેજમેન્ટમાં ડિપ્લોમા કર્યા બાદ થોડા સમય માટે જોન્સન એન્ડ જોન્સન કંપનીમાં કામ કર્યુ . સેલરીથી ભેગા થયેલા પૈસાથી તેમણે અમેરિકા જઈને માસ્ટર્સની ડિગ્રી મેળવી . તેમને યેલ યુનિવર્સિટીમાં પ્રવેશ તો મળી ગયો . કોલેજની ફી માટે તે ફર્સ્ટ હાફમાં અભ્યાસ કરતા અને અડધી રાતથી સવાર સુધી રિસેપ્શનિસ્ટનું કામ કરતા .